תחרות הכתיבה הארצית לילדים ע"ש ריקה ברקוביץ'

**תחרות הכתיבה הארצית לילדים על שם ריקה ברקוביץ**' היא תחרות כתיבה ישראלית לתלמידי בתי הספר היסודיים בישראל.

התחרות מתקיימת ברציפות אחת לשנה החל משנת 2004. הסופר אלירן דיין מנהל את התחרות מדצמבר 2019, בסיוע צוות כתב העת מוטיב ודגש – אגודת אנשי הספרות והשירה בישראל.

## כללי
התחרות נוסדה בשנת 2004 על ידי הסופרת העיתונאית והמשוררת ריקה ברקוביץ' בסיוע אגודת הסופרים העברים במדינת ישראל, לזכר הוריה ואחיה כתרומה לקידום העיסוק בכתיבה בקרב ילדי ישראל. בשנותיה הראשונות נתמכה התחרות על ידי קרן המשאלות של גילה אלמגור והקרן לפיתוח הכתיבה שהקימה ריקה ברקוביץ' לזכר אחיה והוריה יצחק, פרידה ואברהם לוין.

בשנת 2010 השתתפו זוכי התחרות בתוכנית הטלוויזיה יוצרים צעירים שהפיקה הטלוויזיה החינוכית וקראו את יצירותיהם בליווי אנימציה.

בשנת 2019 נפטרה ברקוביץ' במפתיע. לבקשת חברי אגודת הסופרים, התחרות שהתקיימה באותה השנה נוהלה על ידי סופרת הילדים סמדר שיר.

החל בשנת 2019 נקראת התחרות על שמה של ברקוביץ' במטרה להנציח את מפעל חייה ופעילותה לפיתוח היכולת היצירתית בקרב ילדים ובני נוער מכל רחבי ישראל.

בחודש דצמבר 2019 העבירה משפחת ברקוביץ' את ניהול התחרות לידי הסופר אלירן דיין וצוות כתב העת מוטיב. החל בשנת 2024 מלווה את התחרות גם דגש – אגודת אנשי הספרות והשירה בישראל.

מעת לעת משתתפים בתחרות גם תלמידים מהתפוצות, בהם ילדים מארצות הברית, מבריטניה, ספרד וצרפת.

באירוע הסיום ה־20 של התחרות שהתקיים במשכן לאומנויות בנס ציונה עלתה על הבמה המחנכת של גלי ברמן זוכה התחרות לשנת ה'תש"ע 2010 וקראה את היצירה שכתב כשהיה בן 12 באותה העת. גלי ברמן שנחטף לעזה באסון השביעי באוקטובר היה הזוכה הראשון בתחרות ממועצת שער הנגב. באותו אירוע הוזכר גם פועלו של אופיר ליבשטיין ז"ל שעשה רבות למען קידום התחרות.

החל בשנת 2025 מוענק מטעם התחרות "מגן הכתיבה של ילדי ישראל" לסופרי ילדים שתרמו תרומה משמעותית לספרות הילדים והנוער בישראל. המגן הוענק באותה השנה לראשונה לסופרת רחלי פליישון.

## מאפייני התחרות
בכל שנה עולה מספר הזוכים בתחרות כמניין שנות קיומה של מדינת ישראל.

כדי להשתתף בתחרות הילדים נדרשים לכתוב שיר או סיפור מקורי פרי עטם, וסמוך לתאריכי ההגשה נערכים ברחבי הארץ מפגשי הכנה לילדים בבתי הספר ובספריות, שם מלמדים אותם לכתוב דבר מקורי ומיוחד.

מטרת התחרות היא לעודד כתיבה וקריאה עברית, לחזק את אהבת המילה הכתובה, הלשון והספרות העברית, לפתח יצירתיות ודמיון ויכולות ביטוי בכתב ובעל פה כעזרה בכל תחומי החיים. התחרות מעודדת קירוב לבבות בין כל חלקיה השונים של החברה הישראלית ללא הבדל של דת, מגזר, מין, מעמד או יישוב.

היצירות המוגשות נבחנות על ידי ועדת התחרות. צוות השיפוט מורכב ממשוררים, סופרים ואנשי חינוך.

עם השופטים שנמנו במהלך השנים: סמדר שיר, חני נחמיאס, שושנה ויג, עדנה אפק, יהודית מליק-שירן, ורדה גנזך, זוהר אביב, רמי שיר עורך עיתון הילדים אצבעוני, האחים הרצל חקק ובלפור חקק ועוד.

## זוכי התחרות
המשתתפים הזוכים בתחרות מוזמנים לטקס חגיגי ובו הם מקבלים את ספר היצירות של ילדי ישראל המכיל את היצירות הזוכות של אותה השנה ותעודת מצוינות. לטקס מוזמנים סופרים ומשוררים ואנשי ציבור. בשנים 2017–2019 לא הופק ספר יצירות וחולקו רק תעודות מצוינוּת לזוכים על ידי אגודת הסופרים העברים.

בשנת 2020, לראשונה מאז קיומה של התחרות, לא התקיים טקס בשל מגפת קורונה והספרים והתעודות נשלחו אל בתי התלמידים ולבתי הספר. מאותה שנה מחולקות תעודות השתתפות ונשלחים מכתבים אישיים גם לכלל הילדים המשתתפים. ב־2021, לאחר שנה שלא התקיים, נערך טקס קבלת התעודות והספרים המסורתי. החל ב־2022 מחולקות תעודות הוקרה גם לבתי ספר המשתתפים בתחרות בקביעות במשך שנים רבות. החל ב־2024 מחולקת תעודת הוקרה ליישוב ממנו נשלחה כמות היצירות הגדולה ביותר לאותה השנה.

ספר היצירות בנוי מארבעה חלקים:
* החלק הראשון מרכז את ברכותיהם של נשיא המדינה, מנהל התחרות ומייסדת התחרות.
* החלק השני מוקדש כולו ליצירות של הילדים הזוכים.
* החלק השלישי מוקדש לזכרה של ריקה ברקוביץ'.
* החלק הרביעי מרכז את עצותיהם וברכותיהם של משוררי ישראל וסופרי ישראל לילדים, ובהם עמוס עוז, דבורה עומר, שלומית כהן-אסיף, גלילה רון־פדר-עמית, הרצליה רז, נתן זך, יהודה אטלס ועוד.

בשנים 2024–2025 נוסף חלק נוסף ובו עמוד לזכרו של אופיר ליבשטיין ועמוד מידע על גלי וזיו ברמן שורדי השבי, שהיו חטופים בעזה, ויצירתו הזוכה של גלי ברמן משנת 2010. בשנים אלה נעשה בכותרות ספרי היצירות לילדים שימוש בגופנים ממיזם אות.זיכרון המנציח את כתב ידם של הנופלים בטבח השביעי באוקטובר ובמלחמת חרבות ברזל, בין השאר גם בכתב ידה של הפרמדיקית עמית מן שנרצחה בקיבוץ בארי.

נוסף על ספר היצירות הארצי של ילדי ישראל התחרות מפיקה מעת לעת גם ספרים מקומיים, בהם ספר היצירות של ילדי אשקלון, ספר היצירות של ילדי נס ציונה וספר היצירות של ילדי שער הנגב.

## מנחי טקס הסיום לאורך השנים
* הסופרת ריקה ברקוביץ בין השנים 2004–2010
* הסופרת ציפי שחרור בשנת 2011
* הסופרת נירה תובל בשנת 2013
* שדרן הרדיו דן כנר בשנת 2014
* שדרן הרדיו משה טימור בשנת 2015
* שדרן הרדיו יצחק פרי בשנת 2012 ובין השנים 2016–2023
* הסופר רובי גורדון החל בשנת 2024

## אותות לסופרי ילדים ונוער
במהלך השנים הוענקו במסגרת הטקסים אותות הוקרה לסופרי ילדים ונוער, חוקרי ספרות ומרצים שתרמו רבות לספרות הילדים.

**אות קסת הזהב של אגודת הסופרים העברים**
* ה'תשע"ב 2012 - המשוררת לאה נאור
* ה'תשע"ג 2013 - פרופ' מירי ברוך, הסופרת והמשוררת שלומית כהן אסיף
* ה'תשע"ד 2014 - הסופר גלילה רון פדר עמית, הסופר יהודה אטלס, הסופר לוין קיפניס (שניתן לבנו שי קיפניס)
* ה'תשע"ה 2015 - הסופר והמשורר נביל נאסר אלדין, הסופרת והמשוררת חגית בנזימן, הסופרת והמשוררת נורית זרחי, הסופרת ריקה ברקוביץ

**מגן הכתיבה של ילדי ישראל – אות דגש – אגודת אנשי הספרות והשירה בישראל**
* ה'תשפ"ה 2025 - סופרת הילדים רחלי פליישון

## קישורים חיצוניים

* עמוד הפייסבוק של תחרות הכתיבה הארצית לילדים ע"ש ריקה ברקוביץ'
* ערוץ היוטיוב הרשמי של תחרות הכתיבה הארצית לילדים
* תחרות הכתיבה הארצית לילדים ע"ש ריקה ברקוביץ' ברשת החברתית אינסטגרם
* ילדי ישראל המצטיינים בכתיבה בתוכנית הטלוויזיה "ערב חדש", הטלוויזיה החינוכית הישראלית
* 
* 
* ריאיון עם ליאור מורג תלמידת כיתה ג’ ונכדתו של יוסי מורג ז”ל, שזכתה בתחרות כתיבה ארצית בתוכנית "אמא עצבנית" עם ענבר דותן, רדיו חיפה 107.5fm
* "תחרות כתיבה לילדים, כך מגלים כותב נולד!" מאת הרצל חקק, ארץ הצבי
* "הבלון הכחול" מאת אבישג רייס, מועצה אזורית שער הנגב
* "סוף לסיפור: טקס הסיום של תחרות הכתיבה הארצית התקיים בתיאטרון היהלום" רמת גן גבעתיים ניוז
* "ילד מיוחד בעולם שקצת פחות" מאת רקפת פרא, The Positiv
* "הכוח שבפנים מוליד סופרת!", מועצה אזורית הגלבוע
* "השיר 'חברות' זיכה את ליהי פאר, תלמידת כיתה ו' בבית ספר "רעות" ברמלה, בתחרות הכתיבה הארצית", עיריית רמלה
* "סיפור נפלא: תלמיד מגבעת אלה – זוכה תחרות הכתיבה הארצית", עמק ניוז
* "ובמקום הראשון: תלמיד בית הספר נופים", הגליל מקומונט
* "ליאן גולצמן: גאווה יבנאית!", פורטל יבנה שלי
* "תלמידת כיתה ג', יובל סגל, זכתה בתחרות הכתיבה הארצית" מאת יעל יפה, צומת השרון כפר סבא
* "תלמיד מנשר זכה בתחרות הכתיבה הארצית" מאת סהר כרפיס, ניוז חיפה הקריות
* "נוי אלבחרי זכתה בתחרות הכתיבה הארצית מאת עינת דמינוביץ", Lcity מקומונט לוד
* "דור העתיד של סופרי ישראל" לגדול
* "נפתחה תחרות הכתיבה הארצית לילדי ישראל ה-14" מאת משה נעים, כאן ישראל
* "תחרות הכתיבה הארצית לילדים התשע"ב", פורטל הכרמל והצפון
* "טקס הענקת ספר היצירות של ילדי ישראל המצטיינים בכתיבה" מאת נירה תובל, מגזין אימגו
* שיח סופרים: אלירן דיין על תחרות הכתיבה בריאיון עם שושנה ויג
* "אני אחד ומיוחד" מאת עליזה רוזן הברמן, צפון 1
* "שלושה תלמידים מנתניה בספר היצירות של ישראל" מאת רותי ברמן, חדשות נתניה
* "זוכה כפר סבאית בתחרות כתיבה ארצית קיבלה תעודת הוקרה מראש העיר" 22 בספטמבר 2021, השרון פוסט
* "יהל נחמיה מבית הספר רמז בראשון לציון זכתה בתחרות ארצית" 23 במאי 2022, גל גפן ראשון לציון
* "גאווה עירונית: תמר שטרנברג זכתה בתחרות הכתיבה הארצית" 1 ביוני 2022, קול כפר סבא
* ""נגה והקורונה" : הכירו את נגה כהן תושבת גדרה שזכתה בתחרות כתיבה ארצית" 25 במאי 2022, גדרה נט
* "גאווה מקומית: 5 תלמידות מראשון לציון זכו בתחרות כתיבה ארצית!" 10 ביולי 2022, גל גפן ראשון לציון
* "תחרות הכתיבה הארצית לילדים: קבלו את עידו אליאסי!" 10 ביולי 2022, myyavne
* "תחרות הכתיבה הארצית לילדי ישראל. השנה התקבלו לתחרות הילדים 12,974 שירים וסיפורים מכל רחבי הארץ" מאת אלון אברהם 27 באפריל 2023, הד הקריות
* "תלמידת בית ספר קשת בגדרה, רותם שאול זכתה בתחרות הכתיבה הארצית לילדי ישראל ע"ש ריקה ברקוביץ ז"ל" מאת חנה קקיאשוילי 13 ביוני 2023, be106 גדרה
* "רותם שאול עם הישג ספרותי נוסף - זכתה בתחרות כתיבה עם הסיפור 'עוד יהיה טוב'" מאת מערכת גדרה היום 17 במאי 2023, גדרה היום
* "הילה עמרם, תלמידת כיתה ד' בבית הספר רמב"ם ביבנה, זכתה בתחרות הכתיבה הארצית של ילדי ישראל על שם ריקה ברקוביץ' המתקיימת זו השנה ה-19, עם סיפורה "חוסר ביטחון" מאת לימור עידן 13 ביוני 2023, be106 יבנה
* "הסיפור שלה" מאת רותי בוסידון 28 במאי 2023, מודיעין ניוז
* "תלמידי ראשון לציון: אליה אזולאי (זבולון המר), מיכל ואלצר (אשכולות), אביגיל־ליאן שכטר (סיני) זכו בתחרות הכתיבה הארצית ע"ש ריקה ברקוביץ ז"ל" מאת חנה קקיאשוילי 5 ביולי 2023, Be106 ראשון לציון
* "ראשון לציון: שלושה ילדים זכו בתחרות הכתיבה המסורתית" 5 ביולי 2023, ראשון ניוז
* "ראשון לציון: חגיגת הסיום של תחרות הכתיבה הארצית ע"ש ריקה ברקוביץ'" 5 ביולי 2023, מערכת GOITEM
* "עיריית נס ציונה אירחה את זוכי תחרות הכתיבה הארצית ובין הזוכים, גילי אלשיך ומעיין לרר מבית הספר ראשונים, ושגיא ספין ונגה קורצ'ינסקי מבית הספר ארגמן" 8 ביולי 2024, be106 נס ציונה
* "מחיפה תצא בשורת הכתיבה • תחרות הכתיבה של ילדי ישראל" 19 ביולי 2024, חי פה תאגיד החדשות

## הערות שוליים

קטגוריה:אירועים בישראל
קטגוריה:ישראל: תרבות
קטגוריה:תחרויות בישראל
קטגוריה:ישראל: חינוך